Pelaksanaan dan Keberkesanan Kaedah Pengajaran dan Pembelajaran Kursus Falsafah dan Isu Semasa dalam Kalangan Pelajar di Universiti Malaya
Authors: Kassim Faezah , Mat Noor Noor Ain , Abdul Azzis Muhammad Shamshinor , Seok Ching Irene Yong , Ramli Rahimi , Hanafi Fatimi 
Published: October 2023

Abstrak: Kursus Falsafah dan Isu Semasa merupakan kursus wajib universiti di peringkat Institusi Pengajian Tinggi (IPT) yang mula diperkenalkan pada tahun 2020. Kursus ini merupakan kursus yang dibangunkan bertujuan untuk memberi pendedahan kepada pelajar tentang Ilmu falsafah, Falsafah Pendidikan Kebangsaan dan Rukun Negara. Pelaksanaan kursus yang berpandukan kepada Amalan Pendidikan Berimpak Tinggi (HIEPs) juga diaplikasi di dalam kursus ini. Namun begitu, penularan wabak COVID-19 telah memberi kesan kepada pelaksanaan HIEPs kerana terdapat pengajaran dan pembelajaran (PdP) tertentu seperti aktiviti bersemuka dan kerja lapangan terpaksa dihentikan dan digantikan dengan PdP dalam talian. Bagi meninjau keberkesanan kaedah PdP dalam talian, kajian telah dijalankan terhadap pelajar Universiti Malaya (UM) yang telah mengambil kursus FIS. Tujuan kajian ini dilakukan untuk menjelaskan pelaksanaan PdP secara dalam talian serta mengenal pasti keberkesanan kursus FIS di Universiti Malaya melalui kaedah PdP tersebut. Pendekatan kajian kuantitatif dengan kaedah tinjauan digunakan dalam kajian ini melalui edaran borang soal selidik kepada responden. Kaedah persampelan mudah telah digunakan dalam menentukan sampel kajian. Seramai 1371 orang responden yang terlibat dalam kajian ini. Data yang diperoleh daripada borang soal selidik dianalisis secara deskriptif bagi menentukan keberkesanan PdP secara dalam talian. Hasil dapatan kajian menunjukkan PdP dalam talian yang menggunakan pelbagai aplikasi dapat diterima serta proses PdP tersebut berkesan terhadap pelajar. Walau bagaimanapun, pelajar lebih menyukai PdP yang dilakukan secara bersemuka. Oleh itu, PdP secara bersemuka perlu disegerakan supaya keberkesanan PdP dapat ditingkatkan.

Abstract: Introduced in 2020, the Philosophy and Current Issues (FIS) Course is a compulsory university course at Institutions of Higher Learning. This course is developed to provide exposure to students on philosophy, the National Education Philosophy and The National Principles (Rukun Negara). The implementation of High Impact Educational Practices (HIEPs) is also applied in this course. However, the outbreak of the COVID-19 pandemic had affected the implementation of HIEPs, as certain Teaching and Learning (T&L) activities such as face-to-face activities and fieldwork had to be halted and replaced with online T&L. In order to gauge the effectiveness of online T&L approach, a study had been conducted on Universiti Malaya’s students who had enrolled in the FIS course. The purpose of this study is to clarify the implementation of the online T&L and identify the effectiveness of the corresponding T&L approach employed in the FIS course of Universiti Malaya. Quantitative research method was employed with questionnares distribution. The simple random sampling method was utilised to determine the sample of the study. A number of 1371 respondents were involved in this research. Data solicited from the questionnaires was analysed using the descriptive analysis approach to determine the effectiveness of the online T&L approach. The study findings indicated that the online T&L which made use of various applications were accepted well by students and the T&L was thus deemed effective for students. Nonetheless, students expressed preference for face-to-face T&L approach. Therefore, face-to-face T&L should resume and be hastened as soon as it is practically possible in order to uplift the effectiveness of T&L.